Lav et referat af nedenstående tekst:

Tekst:
Seks meter høje Ask sidder nu på sin nye plads i skoven ved Ashøj Plantage ved Hurup i Thy. Han har været midtpunkt for en masse ballade i skoven, som han ellers sidder tungt på. - Nu sidder den og smiler tilfreds, så er vi alle tilfredse, fortæller John Jensen, fra Ashøjes Venner, som er foreningen, der tog initiativ til at rejse den store skovtrold tilbage i 2020. - Det er den største af sin slags i landet. Det skulle jo være noget særligt, fortæller John Jensen. - Men nu er det lidt uheldigt, medgiver han. Den 1000 kilo tunge træskulptur fik nemlig ikke lov at sidde i fred. Den er nemlig rejst for tæt på en gravhøj og skulle derfor flyttes. Og derfor gik arbejdet med at save skulturen i stykker og flytte den 30 meter længere ind i skoven i gang for tre dage siden. - Det har taget tre dage, og det er vi tilfredse med. Det var jo svært at sige, hvor lang tid sådan noget tager, siger John Jensen. Våd skulptur gav problemer For ikke at skulle fælde træer fandt John Jensen og de andre frivillige fra foreningen en mindre kran, som dog stadig kunne løfte op til 1100 kilo. Det ville passe fint, eftersom trolden Ask vejer omkring 1000 kilo i udgangspunktet. Men det er i tør tilstand, og med det regnfulde novembervejr var virkeligheden pludselig en anden. - Når det regner suger træet jo vand, og så blev den noget tungere, end først beregnet - mellem 1500 og 2000 kilo - så vi kom i problemer med den kran, vi havde fundet, fortæller John Jensen. Heldigvis var der hjælp at finde blandt lokale frivillige, og derfor kom en lokal til undsætning med en minilæsser, hvis støtte fik løftet skulpturen op. I alt skulle ti mænd til at flytte Ask, men det store arbejde er givet godt ud, mener John Jensen. - Vi skulle jo flytte den, og den har fået en fin placering. Den er faktisk blevet en smule mere tilgængelig - i hvert fald for handicappede - end før. Rejsegilde til foråret Han håber stadig, at mange vil besøge skovtrolden, selvom den nu står et nyt sted. - Når vi får tilladelserne skal vi have genetableret stier ind til trolden, som børnene kan klatre på. Hele meningen er, at man skal bevæge sig ind i skoven, ud i naturen og ikke kun sidde og se på den fra sin bil. - Sådan er det stadig med den her placering, og til foråret, når vejret er bedre, vil vi begynde arbejdet med stierne, og så bliver det også tid til et ordentligt rejsegilde, forsikrer John Jensen.

Referat:
Trolden Ask skulle gennem udfordringer, før han kunne sætte sig på sine ny plads i skoven ved Hurup.